174.05 REGOLAMENTI DWAR IT-TRASPARENZA FIR-RELAZZJONIJIET FINANZJARJI BEJN L-ISTAT U ENTITAJIET PUBBLIĊI L-AVVIŻ LEGALI 45 ta’ l-2005, kif emendat bl-Avviż Legali 269 ta’ l-2007. L-AVVIŻ LEGALI 45 ta’ l-2005, kif emendat bl-Avviż Legali 269 ta’ l-2007. 1. Titolu. It-titolu ta’ dawn ir-regolamenti huwa r-Regolamenti dwar it-Trasparenza fir-Relazzjonijiet Finanzjarji bejn l-Istat u Entitajiet Pubbliċi. Tifsir. Emendat: A.L.269 ta’ l-2007. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " attivitajiet differenti " tfisser, minn banda, il-prodotti jew is-servizzi kollha li dwarhom ingħata dritt speċjali jew esklużi v lil entità pubblika jew is-servizzi kollha ta’ interess ekonomiku ġenerali li jkunu fdati lil entità u, mill-banda l-oħra, kull prodott jew servizz ieħor li dwar u l-entità tkun attiva; " id-Direttiva " tfisser id-Direttiva tal-Kummissjoni 80/723/KE 85/413/KEE tal-24 ta’ Lulju, 1985, bid-Direttiva 93/84/KE 2000/52/KEE tas-26 ta’ Lulju, 2000 u bid-Direttiva 2005/81/KE tfisser id-Direttiva tal-Kummissjoni 80/723/KEE tal-25 ta’ Ġunju 1980 dwar it-trasparenza fir-relazzjonijiet finanzjarji bejn l-Istati Membri u entitajiet pubbliċi kif ukoll dwar it-trasparenza finanzjarja fi ħdan ċerti entitajiet, kif emendata bid-Direttiva 85/413/KEE tal-24 ta’ Lulju, 1985, bid-Direttiva 93/84/KEE tat-30 ta’ Settembru, 1993, bid-Direttiva tat-28 ta’ Novembru, 2005; "dritt esklużi v" tfisser id-dritt li l-Gvern ta’ Malta jagħti lil entità permezz ta’ xi strument leġislattiv, regolatorju, jew amministrattiv, u li bih jirriservalha d-dritt li tipprovdi servizz jew li teżerċita xi attività; "dritt speċjali " tfisser dritt mgħoti mill-Gvern ta’ Malta lil għadd limitat ta’ entitajiet, permezz ta’ strument leġislattiv, regolatorju, jew amministrattiv, li: (a) jillimita għal tnejn jew aktar l-għadd ta’ dawn l-entitajiet awtorizzati li jipprovdu servizz jew li jagħmlu xi attività, ħlief jekk skond kriterji oġġettivi, proporzjonali u mhux diskriminatorji, jew (b) jagħraf, xort’ oħra milli b’dawk il-kriterji, diversi entitajiet li jikkompetu bejniethom, bħala li għandhom l-awtorità li jipprovdu servizz jew li jagħmlu xi attività, jew (ċ) jagħti lil xi entità jew entitajiet, xort’ oħra milli b’dawk il-kriterji, kull vantaġġ legali jew regolatorju li sostanzjalment jolqot il-kapaċità ta’ entità oħra li tipprovdi l-istess servizz jew li tagħmel l-istess attività taħt kondizzjonijiet sostanzjalment ta’ l-istess xorta; "entitajiet pubbliċi " tfisser kull intrapriża jew entità li fuqha l-Gvern ta’ Malta jista’ jeżerċita, direttament jew indirettament, influwenza dominanti bis-saħħa li jkun sidha, ikollu sehem finanzjarju fiha, jew jagħmel regoli li jmexxuha; "entitajiet pubbliċi fis-settur tal-manifattura " tfisser l-entitajiet kollha li l-attività ewlenija tagħhom, definita bħala 50 % ta’ turnover annwali totali, tkun il-manifattura. Dawn l-entitajiet huma dawk li l - operat tagħhom hu klassifikat bħala inklużf fit-Taqsima D-Manifattura (subintestatura DAsa u tinkludi u s-subintestatura DN) tal-klassifika NACE (Rev1); " il-Kummissjoni " tfisser il-Kummissjoni ta’ l-Unjoni Ewropea kif stabbilita fit-Trattat u kif wara emendat; " influwenza dominanti " tfisser- (a) min ikollu l-maġġoranza tal-kapital sottoskritt ta’ l-entità; jew (b) min ikollu l-kontroll fuq il-maġġoranza tal-voti marbuta mal-ishma maħruġa mill-entità; jew (ċ) min ikollu l-kapaċità li jaħtar aktar minn nofs il-membri fit-tmexxija amministrattiva, maniġerjali jew ta’ sorveljanza ta’ l-entità; "Stati Membri " tfisser stat membru ta’ l-Unjoni Ewropea; " it-Trattat " għandha l-istess tifsira mogħtija fl-artikolu 2 ta’ l-Att dwar l-Unjoni Ewropea. Kap. 460. Kap. 460. 3. (1) Kull relazzjoni finanzjarja bejn il-Gvern ta’ Malta u l-entitajiet pubbliċi għandhom ikunu trasparenti kif provdut fid-Direttiva. (2) Għandu għaldaqstant jidher ċar f’dawn ir-relazzjonijiet finanzjarji: (a) x’ikun u l-fondi pubbliċi mogħtija mill-Gvern ta’ Malta lill-entitajiet pubbliċi interessati; (b) x’ikun u l-fondi pubbliċi mogħtija mill-Gvern ta’ Malta permezz ta’ intermedjarju ta’ entitajiet pubbliċi jew istituzzjonijiet finanzjarji; (ċ) kif ikunu qegħdin attwalment jintużaw dawn il-fondi pubbliċi. (3) It-trasparenza msemmija f’dan ir-regolament tgħodd l-aktar f’dawn l-aspetti tar-relazzjonijiet finanzjarji bejn il-Gvern ta’ Malta u l-entitajiet pubbliċi li ġejjin: (a) it-tpaċija ta’ telf mill-operat; (b) l-investiment jew injezzjoni ta’ kapital; (ċ) għotjiet mhux rifondibbli, jew self b’kondizzjonijiet privileġġati; (d) l-għoti ta’ vantaġġi finanzjarji għall-profitti jew għall-irkuprar ta’ ammonti ta’ flus dovuti; (e) kumpens għal piżijiet finanzjarji imposti mill-Gvern ta’ Malta; (f) ir-rinunzjar ta’ rendiment jew kumpens normali fuq il-fondi pubbliċi użati. 4. Meta ma japplikawx ħtiġiet ta’ trasparenza għal entitijiet pubbliċi. Il-ħtiġiet ta’ trasparenza msemmija fir-regolament 3 ma japplikawx għal relazzjonijiet finanzjarji bejn il-Gvern ta’ Malta u: (a) entitajiet pubbliċi, għar-rigward ta’ servizzi li l-għoti tagħhom ma għandux għaliex jolqot b’mod sinifikanti l-kummerċ bejn Stati Membri; (b) il-Bank Ċentrali ta’ Malta; (ċ) istituzzjonijiet ta’ kreditu pubbliċi, għar-rigward ta’ fondi pubbliċi depositati fihom mill-Gvern ta’ Malta b’kondizzjonijiet kummerċjali normali; (d) entitajiet pubbliċi li t-turnoverglobali tagħhom ta’ kull sena matul il-perjodu ta’ sentejn finanzjarji qabel dik is-sena li fiha l-fondi msemmija fir-regolament 3 ikunu ngħatawlhom jew ikunu wżawhom ikunu anqas minn 40 miljun Euro, ħlief għal istituzzjonijiet ta’ kreditu pubbliċi fejn dan l-ammont, li jkun jirrapreżenta l-valur tal-assi globali tagħhom, ma jkunx anqas minn 800 miljun Euro. 5. Meta entitajiet pubbliċi jkunu meħtieġa jżommu kontijiet separati. Emendat: A.L.269 ta’ l-2007. (1) Entità pubblika li jkollha dritt speċjali jew esklużiv mogħti mill-Gvern ta’ Malta konformi ma’ l-Artikolu 86(1) tat-Trattat, jew li tkun fdata bit-tħaddim ta’ servizz ta’ interess ekonomiku ġenerali konformi ma’ l-Artikolu 86(2) tat-Trattat, u li tirċievi kumpens għas-servizz pubbliku taħt forma jew oħra marbut ma’ dak is-servizz u li tiġġestixxi attivitajiet oħra, għandha żżomm kontijiet separati li juru b’mod ċar l-istruttura finanzjarja u organizzativa tagħha: (a) fil-ħruġ u d-dħul marbut ma’ attivitajiet differenti; (b) fid-dettalji kollha dwar il-metodi li bihom id-dħul u l-ħruġ jigu assenjati, jew allokati lil attivitajiet differenti. (2) Għall-għan tas-sub regolament (1), entità li tkun meħtieġa li żżomm kontijiet separati għandha tadotta dawn il-miżuri li ġejjin: (a) għandhom jinżammu separati il-kontijiet interni li jikkorrispondu għal attivitajiet differenti; (b) kull ħrugu dħul għandu jiġi assenjat jew allokat abbażi ta’ principji ta’ costaccounting li jkunu applikati b’konsistenza u oġġettivament ġustifikabbli; (ċ) il-prinċipji ta’ costaccounting li fuqhom jinżammu kontijiet separati għandhom ikunu stabbiliti b’mod ċar: Iżda, l-ħtiġiet ta’ dan ir-regolament ma jkunux japplikaw għal: (i) entitajiet, għar-rigward ta’ servizzi li l-għoti tagħhom ma għandux għaliex jolqot b’mod sinifikanti l-kummerċ bejn Stati Membri; (ii) entitajiet li t-turnoverglobali tagħhom ta’ kull sena matul il-perjodu ta’ sentejn finanzjarji qabel dik is-sena li fiha jkunu jgaw du dritt speċjali jew esklużiv mogħti lilhom mill-Gvern ta’ Malta konformament ma’ l-Artikolu 86(1) tat-Trattat, jew li fiha jkunu fdati bit-tħaddim ta’ servizz ta’ interess ekonomiku ġenerali konformament ma’ l-Artikolu 86(2) tat-Trattat, jkun anqas minn 40 miljun Euro, ħlief għal istituzzjonijiet ta’ kreditu pubbliċi meta dan l-ammont, li jkun jirrapreżenta l-valur ta’ l-assi globali tagħhom, ma jkunx anqas minn 800 miljun Euro; (iii) entitajiet li jkunu fdati bit-tħaddim ta’ servizz ta’ interess ekonomiku ġenerali skond l-Artikolu 86(2) tat-Trattat kemm-il darba l-għajnuna li jirċievu mill-Istat taħt xiforma jew oħra, inkluża kull għotja, sostenn, jew kumpens li jkunu qegħdin jirċievu ġiet stabbilita għal perjodu ta’ żmien adatt wara proċedura miftuħa, trasparenti u mhux diskriminatorja. 6. Entitajiet pubbliċi marbuta li jagħtu tagħrif. (1) Entitajiet pubbliċi għandhom jiżguraw li t-tagħrif dwar ir-relazzjonijiet finanzjarji msemmija fir-regolament 3 għandhom jinżammu għad-disposizzjoni tal-Gvern ta’ Malta saħames snin minn tmiem is-sena finanzjarja li fiha jkunu ngħatawlhom fondi pubbliċi. Madanakollu, meta l-istess fondi jkunu ntużaw matul xi sena finanzjarja li tiġi aktar tard, il-limitu ta’ ħames snin għandu jibda għaddej minn meta tintemm dik is-sena finanzjarja. (2) L-entitajiet pubbliċi għandhom jiżguraw li t-tagħrif dwar l-istruttura finanzjarja u dik organizzattiva msemmija fir-regolament 5 għandhom jinżammu għad-disposizzjoni tal-Gvern ta’ Malta saħames snin minn meta tintemm is-sena finanzjarja li dwarha jkun jirreferi t-tagħrif. (3) Meta l-Gvern ta’ Malta jikkunsidra l-ħtieġa li hekk jitlob, entità pubblika għandha tagħti lill-Ministeru responsabbli għall-finanz it-tagħrif imsemmi fis-sub regolamenti), flimkien ma’ kull tagħrif ieħor ta’ sfond meħtieġ, l-aktar dwar l-għanijiet fil-mira: Iżda ta’ kull sena għandu jingħata mill-entitajiet pubbliċi lill-Ministeru responsabbli għall-finanzi tagħrif finanzjarju għar-rigward ta’ entitajiet pubbliċi li jaħdmu fis-settur tal-manifattura: Iżda wkoll, dan it-tagħrif għandu jingħata minn dawn l-entitajiet pubbliċi kollha li jkollhom turnover għas-sena finanzjarja l-aktar reċenti ta’ 250 miljun Euro. (4) It-tagħrif li jingħata konformament ma’ dan ir-regolament għandu jingħata kif ġej: (a) il-kontijiet annwali u r-rapport annwali skond id-Direttiva tal-Kunsill Nru 76/660/KEE. Dawn il-kontijiet annwali u r-rapport annwali għandhom jinkludu balancesheet u l-kont ta’ qligħ u self, noti ta’ spjega, flimkien mal-prinċipji ta’ ikkuntjar użati, dikjarazzjonijiet tad-diretturi, u rapporti segmentali u ta’ attività. Barra minn hekk, għandhom jingħataw avviżi ta’ laqgħat ta’ l-azzjonisti u tagħrif ieħor relattiv u importanti; u (b) għandhom jingħataw ukoll id-dettalji li ġejjin, sakemm dawn ma jkunux diġà jidhru fil-kontijiet annwali u fir-rapport annwali ta’ l-entità pubblika: (i) il-ħruġ ta’ ishma ta’ fondi ta’ kapital jew kważi-kapital li jkun jixbaħeq u ity, bit-tagħrif kollu dwar dak il-ħruġ (jekk hux ishma ordinarji, preferenzjali, differiti, jew konvertibbli, u rati ta’ mgħax, dividendi jew drittijiet ta’ qlib marbuta magħhom); (ii) għotjiet mhux rifondibbli, jew għotjiet li huma biss ri fondibbli f’ċerti ċirkostanzi; (iii) l-għoti ta’ self lill-entità, inklużi overdrafts u avvanzi ta’ flejjes kapitali, bi speċifikazzjoni tar-rati ta’ mgħax u l-kondizzjonijiet tas-self u l-garanzija fuq u, jekk ikun hemm, mogħtija lil min isellef mill-entità li tkun qed tieħu s-self; (iv) garanziji mogħtija lill-entità mill-Gvern ta’ Malta fuq self finanzjarju (fejn jiġu speċifikati l-kondizzjonijiet u kull ħlas li jsir mill-entità għal dawn il-garanziji); (v) dividendimħallsa u profitti miżmuma; (vi) kull xort’oħra ta’ intervent mill-Istat, partikolarment ir-rinunzja ta’ ammont ta’ flus dovuti lill-Gvern ta’ Malta minn entità pubblika, li jinkludu fost l-oħrajn il-ħlas lura ta’ self, għotjiet, pagament ta’ taxxi tal-kumpanniji jew dawk soċjali jew ħlasijiet oħra bħal dawk. 7. Żmien li fih jingħata t-tagħrif. It-tagħrif meħtieġ bir-regolament 6 għandu jingħata fi żmien għaxart ijiem tax-xogħol mid-data tal-pubblikazzjoni tar-rapport annwali ta’ l-entità pubblika indikata. F’każ ta’ entitajiet pubbliċi li ma jippublikawx rapport annwali, it-tagħrif meħtieġ għandu jingħata mhux aktar tard minn sitt xhur minn tmiem is-sena finanzjarja ta’ dik l-entità.